ફિલ્મ ‘અનારકલી ઓફ આરા’ના પહેલા પોસ્ટરથી જ અભિનેત્રી સ્વરા ભાસ્કર ચર્ચામાં છે. ફિલ્મના નિર્માતા પ્રિયા અને સંદીપ કૌર છે. ફિલ્મનું નિર્દેશન અવિનાશ દાસે કર્યું છે. ફિલ્મમાં મુખ્ય ભૂમિકામાં સ્વરા ભાસ્કરની સાથે સંજય મિશ્રા, પંકજ ત્રિપાઠી અને ઇશ્તિયાક ખાન છે. આ ફિલ્મ એક ગાયિકાના જીવન પર આધારિત છે, જે બિહારના આરાની રહેવાસી છે. તે પોતાનાં ઉત્તેજક ગીતો માટે જાણીતી બની જાય છે. સ્વરા આ ગાયિકાની ભૂમિકામાં છે, જ્યારે પંકજ ત્રિપાઠી તેના મેનેજરની ભૂમિકા ભજવતો જોવા મળશે તો સંજય મિશ્રા આ ફિલ્મમાં વિલનના પાત્રમાં હશે.